नई दिल्ली: साल 2012 में आई अर्जुन कपूर और परिणीति चोपड़ा की फिल्म 'इश्कजादे' को काफी पसंद किया गया था. पूरे 6 साल बाद जोड़ी फिल्म 'नमस्ते इंग्लैंड' से वापसी कर रही है. अर्जुन-परिणीति की आगामी फिल्म 'नमस्ते इंग्लैंड' की शूटिंग अमृतसर से शुरू होगी. फिल्म का निर्देशन विपुल अमृतलाल शाह कर रहे हैं. 'नमस्ते इंग्लैंड' का शूटिंग शेड्यूल 22 फरवरी से अमृतसर और लुधियाना से शुरू होगा. इसके बाद इसके एक हिस्से की शूटिंग बेल्जियम के ब्रसेल्स में होगी. फिल्म के कुछ दृश्य लंदन, ब्रिटेन और मुंबई के कुछ हिस्सों में भी फिल्माए जाएंगे.